[{"text_idx": "#000000", "text": "alert(\"Copied the text: \" + copyText.value);"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Mae CGGC yn cynnal ystod eang o ddigwyddiadau bob blwyddyn o ddigwyddiad gofod3, sef ein digwyddiad arbennig ar gyfer y sector bob blwyddyn, i\u2019n darlith flynyddol."}, {"text_idx": "#000008", "text": "Rydym hefyd yn cynnal cyfres o ddigwyddiadau rhanbarthol ledled Cymru gyda\u2019n partneriaid Cyngor Gwirfoddol Sirol, Cefnogi Trydydd Sector Cymru yn ogystal a\u0302 chael presenoldeb yn yr Eisteddfod Genedlaethol i ddangos y gwaith gwych sy\u2019n cael ei wneud gan elusennau yng Nghymru."}, {"text_idx": "#000009", "text": "gofod3 yw\u2019r digwyddiad yr ydym yn ei drefnu ar y cyd a\u0302\u2019r sector gwirfoddol yng Nghymru. Yn annhebyg i unrhyw ddigwyddiad arall yng Nghymru, dyma ein gofod ni i ddysgu gan ein gilydd, cymell ein gilydd ac ysbrydoli ein gilydd. Mae\u2019n cynnig cyfle prin i\u2019r trydydd sector ddod ynghyd a sbarduno newid yng Nghymru."}, {"text_idx": "#000010", "text": "I gael rhagor o wybodaeth ynghylch gofod3, ewch i: "}, {"text_idx": "#000011", "text": "Mae CGGC, ochr yn ochr a\u0302\u2019n partneriaid Cefnogi Trydydd Sector Cymru, yn cynnal digwyddiadau yn rhad ac am ddim yn trafod gwybodaeth am faterion amserol. Mae\u2019r digwyddiadau rhanbarthol hyn wedi\u2019u cynllunio i roi gwybodaeth hanfodol i\u2019r gynulleidfa ynghylch pynciau o bwys i\u2019r sector, yn benodol mewn cysylltiad a\u0302 threfniadau llywodraethu, trefniadau ariannu, gwirfoddoli, ymgysylltu a dylanwadu."}, {"text_idx": "#000012", "text": "I gael rhagor o wybodaeth am y digwyddiadau hyn, ewch i cefnogitrydyddsector.cymru"}, {"text_idx": "#000014", "text": "Mae Wythnos Ymddiriedolwyr yn ddigwyddiad blynyddol i ddangos y gwaith gwych y mae ymddiriedolwyr yn ei wneud ac i dynnu sylw at gyfleoedd i bobl o bob cefndir i gymryd rhan a gwneud gwahaniaeth. Rydym yn dathlu\u2019r wythnos drwy gynnal digwyddiad ar bwnc sy\u2019n berthnasol i Gadeiryddion ac Ymddiriedolwyr. Mae digwyddiadau blaenorol wedi cynnwys trafod y berthynas rhwng Cadeirydd a Phrif Weithredwr, yr heriau y mae Cadeiryddion yn eu hwynebu yn eu ro\u0302l a chreu diwylliant cadarnhaol ar y bwrdd. Bydd Wythnos Ymddiriedolwyr 2020 yn cael ei chynnal 2-6 Tachwedd."}, {"text_idx": "#000015", "text": "I gael rhagor o wybodaeth, ewch i "}, {"text_idx": "#000016", "text": "Ym mis Awst bob blwyddyn, mae gennym stondin yn yr Eisteddfod Genedlaethol, sef dathliad mwyaf Cymru o\u2019n diwylliant a\u2019n hiaith. Rydym yn dangos mor eang yw\u2019r sector elusennau yng Nghymru drwy wahodd elusennau i ymuno a\u0302 ni ar ein stondin gan gynnal gweithgareddau drwy gydol yr wythnos. Os hoffech ymuno a\u0302 ni yn yr Eisteddfod y flwyddyn nesaf, cysylltwch ar bob cyfri!"}, {"text_idx": "#000018", "text": "I gael rhagor o wybodaeth am y gwobrau, ewch i: gwobrauelusennau.cymru"}, {"text_idx": "#000019", "text": "Cymerwch gip ar ein calendr o ddigwyddiadau am ddim i fudiadau gwirfoddol yng Nghymru."}, {"text_idx": "#000020", "text": "Mae ein hyfforddiant yn canolbwyntio ar anghenion mudiadau gwirfoddol. Gallwn eich helpu chi a\u2019ch mudiad i gael ei gynnal yn fwy effeithiol a gallwn ddatblygu eich sgiliau, eich gwybodaeth a\u2019ch hyder."}, {"text_idx": "#000024", "text": "Ymunwch a\u0302 ni ar y cyfryngau cymdeithasol"}]